Ordonanţa prevede suspendarea plăţilor pe o perioadă de cel mult nouă luni, cu capitalizarea dobânzilor aferente ratelor a căror plată a fost suspendată. Excepţie fac creditelele ipotecare contractate de persoane fizice, în cazul cărora aceste dobânzi nu se adaugă creditului principal, ci devin creanţă separată care trebuie achitată în termen de 60 de luni. Pentru a beneficia de suspendare, clienţii trebuie să solicite în mod expres acest lucru şi să îşi achite eventualele restanţe. Ulterior, solicitarea trebuie aprobată de instituția creditoare.

Amânarea la plată, în anumite condiţii, este o opţiune oferită în cazul contractelor de credit ale mai multor bănci.

Italia oferă posibilitatea suspendării creditelor contractate pentru o primă proprietate imobiliara pentru cel mult 18 luni. Jumătate din valoarea dobânzilor datorate pe perioada suspendării este suportată de stat, iar cealaltă jumătate de debitor.

Şi statul spaniol a reglementat posibilitatea suspendării creditelor persoanelor fizice din zonele afectate. În UK, plata ratelor poate fi suspendată pentru trei luni, iar chiriaşii nu pot fi evacuaţi pentru neplata chiriei pentru tot pentru cel puţin trei luni.

În Ungaria a fost adoptat un decret care prevede suspendarea plăţii tuturor ratelor pentru împrumuturile contractate de persoane fizice sau juridice până la sfârşitul anului. Durata acestor credite se prelungeşte automat, iar dobânzile neplătite nu se capitalizează. Pentru a beneficia de suspendare, nu e nevoie de nicio cerere din partea debitorilor şi nici nu există criterii de acordare. Banca centrală a Ungariei a cerut instituţiilor de credit să ofere soluţii care să menţină valoarea ratelor la nivelul anterior suspendării, cerinţă care a fost inclusă ulterior într-un nou decret care detaliază metodologia de aplicare a moratoriului.

Section 2 (1) Neither during nor after the period of the payment moratorium shall the principal be increased by the amount of the interest not paid during the period of the payment moratorium.